ོས་འགལ་དངོས་འགལ་རྫས་
གཅིག་ལ་ཡིན་པའི་ཚུལ་གྱིས་མི་འདུ་བ་ཡིན་ནམ། དངོས་འགལ་རྫས་གཅིག་ལ་ཡོད་
པའི་ཚུལ་གྱིས་མི་འདུ་བ་ཡིན། དང་པོ་ནི་མི་རིགས་ཏེ། དོན་འཛིན་མི་འཛིན་གཉིས་རྟོག་
པ་དང༌། རང་རིག་གི་རྫས་གཅིག་ལ་འདུ་བས་དངོས་འགལ་རྫས་གཅིག་ལ་འདུ་བར་
ཁྱེད་རང་གིས་ལྡོག་ཆོས་སུ་
ཁས་བླངས་པ་དང་འགལ་བའི་ཕྱིར་ཏེ། རྟོག་པ་དང་རང་རིག་གིས་རྫས་ལ་འཛིན་མི་
འཛིན་ཡིན་པའི་ཚུལ་གྱིས་འདུ་བ་མི་སྲིད་པའི་ཕྱིར་དང༌།
བཏགས་པའི་ཀ་བུམ་གཉིས་ཀ་ལ་སོགས་པ་ཡང་རྫས་ཆོས་སུ་ཐལ་ཏེ། དངོས་འགལ་
རྫས་གཅིག་ལ་ཡིན་ཚུལ་གྱིས་མི་འདུ་བ་ཡིན་པའི་ཕྱིར་ཏེ། དངོས་འགལ་རྫས་གཅིག་ལ་
ཡིན་པའི་ཚུལ་གྱིས་འདུ་བ་མི་སྲིད་པའི་ཕྱིར་དང༌། སྲིད་ན་འགལ་བ་ལ་མི་འཁྲུལ་བ་ཡོད་
པར་འགྱུར་བའི་ཕྱིར་རོ། །དེས་ན་དེ་དང་དངོས་འགལ་མིན་ལ། དེ་ཡང་མིན་ནོ་ཞེས་བྱ
བས་ནི་འགལ་པ་འགོག་པའི་རྣམ་གཞག་ཐམས་ཅད་བཤིག་པ་ཡིན་ཏེ། སྤོས་པས་ཆོག་གོ །
-388-

མདོ་ལ་འཇུག་པའི་སྒོ་ལས། ཚད་མ་རིགས་པའི་སྣང་བ་བཞུགས།
གཉིས་པ་ལྟར་ཡང་མི་རིགས་ཏེ། དངོས་འགལ་རྟོག་པ་དང༌། རྟོག་མེད་ཀྱང༌། རྫས་བློ་གཅིག་
གི་སྟེང་དུ་འདུ་བས་བློ་ཉིད་ནི་རྫས་ཆོས་མ་ཡིན་པའམ། ལྡོག་ཆོས་སུ་འགྱུར་ལ། དངོས་པོར་
ཡོད་མེད་ཀྱང་། ལྡོག་པ་ཤེས་བྱ་དག་གི་སྟེང་དུ་འདུ་བས་ཤེས་བྱ་ནི་ལྡོག་ཆོས་སུ་ཧ་ཅང་ཐལ་
བར་འགྱུར་བའི་ཕྱིར་རོ། །དེས་ན་ཀ་བུམ་གཉིས་ཀ་ལ་སོགས་པ་རྫས་སུ་གྲུབ་པ་ཡང་རྫས་མ་
ཡིན་ཞིང་། ཤེས་བྱ་ལ་སོགས་པ་རྫས་སུ་མ་གྲུབ་པའི་ཆོས་དག་ཀྱང་རྫས་ཡིན་ཞེས་བྱ་བ་དང༌།
དེ་ལ་བསྟེན་པའི་ཆོས་ལ་ཡང་འབྲེལ་མེད་གཞན་དང་གཞན་ཁོ་ན་སྨྲ་བར་བྱེད་པ་ནི། ཆོས་ལ་
ལྡོག་པར་ཞུགས་པའི་བདུད་ཀྱིས་རང་གི་སེམས་ཉིན་མཚན་ཀུན་ཏུ་སླུ་བར་བྱེད་པ་འབའ་ཞིག་
ཏུ་ཟད་པ་ཡིན་ནོ། །
རི་བོང་གིས་ཅལ་བརྒྱུད་མ་འདི་ཉིད་ཀྱི་རྗེས་སུ་འབྲངས་ནས། ཕྱི་རབས་པ་དག་རྫས་
ཆོས་དང༌། ལྡོག་ཆོས་ཀྱི་རྣམ་པར་གཞག་པ་འདི་ལྟར་བྱེད་དེ། དེ་ལ་རྫ་ས་ཆོས་ཀྱི་མཚན་ཉིད་
ནི། ཆོས་གང་ཞིག །ཁྱོད་ཀྱང་ཁྱོད་མ་ཡིན། ཁྱོད་མ་ཡིན་པ་དེ་ཡང་ཁྱོད་མ་ཡིན་པ་ཞེས་བྱ་ལ།
ལྡོག་ཆོས་ཀྱི་མཚན་ཉིད་ནི། གཞི་གྲུབ། ཁྱོད་ཁྱོད་མིན་པའམ། ཁྱོད་མ་ཡིན་དེ་ཁྱོད་ཡིན་པ་གང་
རུང་ཡིན་པའོ། །དེ་ལྟར་ན། རྫས་ཆོས་ལ་དངོས་པོའི་རྫས་ཆོས་དང༌། དངོས་མེད་ཀྱི་རྗས་ཆོས་
གཉིས་ཏེ། དཔེར་ན། གཟུགས་དང༌། ནམ་མཁའ་ལྟ་བུ་ཡིན་ནོ། །ལྡོག་ཆོས་ལ་ཡང་རང་མིན་
གྱི་ལྡོག་ཆོས་དང༌། རང་ཡིན་གྱི་ལྡོག་ཆོས་གཉིས་སུ་ཡོད་དེ། དཔེར་ན། ཀ་བུམ་གཉིས་ཀའམ།
མཚན་ཉིད་ལྟ་བུ་དང༌། མཚོན་བྱ་ལྟ་བུའོ། །དེ་ལ་ཀ་བུམ་གཉིས་ཀ་ཀ་བུམ་གཉིས་ཀ་མ་ཡིན་
ཏེ་ཀ་བུམ་གཉིས་ཀ་ཡིན་པའི་གཞི་མཐུན་མི་སྲིད་པའི་ཕྱིར་ཏེ། དཔེར་ན། རྟག་མི་རྟག་གཉིས་
ཀ་ཡིན་པ་མི་སྲིད་པ་བཞིན་ནོ། །དེས་ན་འགལ་བའི་ཆོས་གཉིས་ཆོས་སུ་བཞག་པ་ཐམས་
ཅད་ལྡོག་ཆོས་ཁོ་ན་ཡིན་ནོ། །དེ་འདིར། འདི་དག་རང་མིན་གྱི་ལྡོག་ཆོས་ཡིན་ནོ། །མཚན་ཉིད་
ཀྱང་མཚན་ཉིད་མ་ཡིན་ཏེ། མཚན་ཉིད་ནི་གང་གི་ཡང་མཚན་ཉིད་མིན་པའི་ཕྱིར་དང༌། དེ་ལ་
-389-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
༦༽
མཚན་ཉིད་ཡོད་པའི་ཕྱིར་རོ། །དེ་ལ་རེ་ཞིག་མཚན་ཉིད་ཡིན་ན་གང་གི་མཚན་ཉིད་ཡིན། མཚོན་
བྱའི་མཚན་ཉིད་ཡིན་ནོ་ཞེ་ན། དེ་ལྟར་ན། མཚན་ཉིད་ནི་མཚོན་ཆར་ཐལ་ཏེ། མཚོན་ཆའི་མཚན་
ཉིད་ཡིན་པའི་ཕྱིར། དཔེར་ན། དངོས་པོའི་མཚན་ཉིད་ཡིན་ན་དངོས་པོ་ཡིན་དགོས་པ་བཞིན་
ནོ། །དེ་ལ་མཚན་ཉིད་ཀྱང་ཡོད་དེ། དོན་ལྡོག་ཆོས་གསུམ་ཚང་བ་དེ་ནི་མཚན་ཉིད་ཀྱི་མཚན་
ཉིད་ཡིན་པའི་ཕྱིར་རོ། །གང་མཚན་ཉིད་ཡིན་པ་དེ་ནི་མཚོན་ཆ་མ་ཡིན་ལ། མཚོན་ཆ་ཡིན་ན་ནི་
མཚན་ཉིད་མ་ཡིན་ཏེ། དཔེར་ན། བསྒྲུབ་བྱ་ཡིན་ན་སྒྲུབ་བྱེད་མ་ཡིན་པ་བཞིན་ནོ། །དེའི་ཕྱིར་
འདི་དག་རང་མིན་གྱི་ལྡོག་ཆོས་ཡིན་ནོ། །ཡང་མཚོན་ཆ་ནི་མཚོན་ཆ་ཡིན་ཏེ། འདི་ལ་མཚན་
ཉིད་ཡོད་པའི་ཕྱིར་རོ། །མཚན་ཉིད་ཀྱང་ཡོད་དེ། བཏགས་ཡོད་ཆོས་གསུམ་ཚང་བ་དེ་ནི་དེའི་
མཚན་ཉིད་ཡིན་པའི་ཕྱིར་རོ། །གང་མཚན་ཉིད་ཡོད་པ་ནི་མཚོན་ཆ་ཡིན་ཏེ། དཔེར་ན། བ་གླང་
ལྟ་བུའོ། །
འོ་ན་ལྡོག་ཆོས་སུ་ཇི་ལྟར་འགྱུར་ཞེ་ན། དེ་གཞི་གྲུབ་ཅིང་:མཚོན་ཆ་ (མཚན་ཉིད་
༡)མ་ཡིན་པ་དེ་མཚོན་ཆ་ཡིན་པའི་ཕྱིར་རོ། །དེ་ཇི་ལྟར་མཚོན་ཆ་ཡིན་ཞེ་ན། བཏགས་
ཡོད་ཆོས་གསུམ་མ་ཚང་བ་དེའི་མཚན་ཉིད་ཡིན་པའི་ཕྱིར་རོ། །གང་མཚན་ཉིད་ཡོད་པ་ནི་
མཚོན་ཆ་ཡིན་ཏེ། དཔེར་ན། བ་གླང་ལྟ་བུའོ། །དེའི་ཕྱིར་འདི་རང་ཡིན་གྱི་ལྡོག་ཆོས་ཞེས་
བྱ་བ་ཡིན་ནོ་ཞེས་ཟེར་རོ། །དེ་ལ་སྔ་རབས་པ་རྣམས་ཀྱི་ལྡོག་ཆོས་དང༌། མཚན་མཚོན་
གྱི་རྣམ་པར་གཞག་པ་སྒྱུ་མའི་རི་ཉེར་བ་དང་འདྲ་བ་འདི་རྣམས་མཐོང་བས་བྱིས་པ་དེའི་
རང་བཞིན་མི་ཤེས་པ་ཕལ་མོ་ཆེ་རྣམས་ནི་འཇིགས་ཤིང་སྐྲག་ནས་གཞན་དང་གཞན་དུ་
འབྲོས་པར་བྱེད་ལ། རྨོངས་པ་མཁས་པའི་མིང་བྱས་པ་རེ་རེ་ཙམ་སྣང་བ་དག་ནི། འདི་
དག་ལ་སྙིང་པོ་མེད་དོ་ཞེས་ངག་ཏུ་སྟོང་པ་ཉིད་ཀྱི་གསང་སྔགས་ཟློས་པར་བྱེད་ཀྱང༌།
དོན་ལ་འདིའི་རང་བཞིན་ཅི་ཞེས་ཆ་ཙམ་ཡང་ཁོང་དུ་མ་ཆུད་པས། བླང་དོར་བྱེད་པའི་
-390-

མདོ་ལ་འཇུག་པའི་སྒོ་ལས། ཚད་མ་རིགས་པའི་སྣང་བ་བཞུགས།
ནུས་པ་བྲལ་ཏེ། ཐབས་ཀྱི་འབྲོས་པ་ལ་བརྩོན་པར་བྱེད་པ་ཡིན་ནོ། །
དེ་ལ་སྔ་རབས་པའི་རྣམ་གཞག་དེ་དག་ནི་སྒྱུ་མ་དང་འདྲ་སྟེ། བརྟགས་ན་དོན་མེད་པའི་
ཕྱིར་རོ། །ཐ་སྙད་སྟུག་པོ་བརྩེགས་པ་ན་རི་ཞེས་བྱའོ། །བརྒྱུད་པ་ཁོ་ནར་བྱུང་བས་ན་ཉེར་བ་
ཞེས་བྱའོ། །ཕལ་མོ་ཆེ་དག་དེའི་སྐབས་སུ་རྩོད་པ་ནི་མི་གོ་ཊས་གཏམ་རླུང་ལ་སྐུར་བར་བྱེད་
པ་དང༌། གླེགས་བམ་ལྟ་བ་ན། དེའི་སྐབས་སུ་མི་གོ་བས་ཚིག་དོན་གྱི་རྣམ་པས་རབ་ཏུ་
འཇིགས་ནས་མྱུར་བར་གཞན་དང་གཞན་ལ་ལྟ་བ་དང་། གཞོལ་བས་ན་འཇིགས་ཤིང་སྐྲག་
ནས་འབྲོས་པ་ཞེས་བྱའོ། །མཁས་པར་རློམ་པ་དག་གིས་ཀྱང་སྔོན་ཆད་དགག་སྒྲུབ་ནུས་པ་མ་
བྱུང་ཞིང༌། དཀའ་ལ་ཕན་ཡོན་ཆུང་བ་སྣང་ངོ་ཞེས་དབང་པོ་གཞན་དང་གཞན་དུ་ཕྱོགས་པར་
བྱེད་པས་ན་ཐབས་ཀྱི་འབྲོས་པ་ཞེས་བྱའོ། །ཁོ་བོ་ཅག་ནི་དེ་ལྟ་བུ་མ་ཡིན་ཏེ། གཞུང་ལུགས་
རྒྱ་མཚོ་ལྟ་བུ་ཐམས་ཅད་ལ་གཞན་གྱི་དྲིང་མི་འཇོག་ཅིང༌། ཕྱོགས་ཐམས་ཅད་ལས་རྣམ་པར་
རྒྱལ་བའི་སྤོབས་པ་ཐོབ་པའི་ཕྱིར་རོ། །དེའི་ཕྱིར་ཕྱི་དང་། ནང་དང༌། མདོ་དང་། རྒྱུད་མ་ལུས་
པ་ལ་སྤོབས་པ་ཐོགས་པ་མེད་པ་ཁོ་བོ་ལ་སྔ་རབས་པའི་ཐ་སྙད་སྙིང་པོ་མེད་པ་དག་གིས་
འཇིགས་པར་འགྱུར་བ་ལྟ་ག་ལ་ཡོད་དེ། དེ་དག་གིས་འབུམ་ཕྲག་གིས་ཀྱང་ཕྲ་བའི་གནས་དུ་
མ་ལ་བསྙེངས་པ་མེད་པའི་ནང་བྱན་ཆུད་པའི་ཕྱིར་རོ། །
དེས་ན་དེ་དག་གི་ཐ་སྙད་ཕྲ་རབ་ཙམ་མ་ལུས་པར་དགག་པར་བྱ་སྟེ། འདི་ལ་དང་པོ་མི་
འཐད། གཉིས་པ་མི་འཐད། གསུམ་པ་མི་འཐད་པ་ཡིན་ནོ། །དང་པོ་མི་འཐད་དེ། ངོ་བོ་ལ་
བརྟགས་ནས་མི་འཐད་པ་དང༌། ཁྱད་ཆོས་ལ་བརྟགས་ནས་མི་འཐད་པ་དང་། ཁས་བླངས་
འགལ་བའོ། །དང་པོ་ནི་འདིར། ཀ་བུམ་གཉིས་ལྡོག་ཆོས་ཡིན། ཞེས་བྱ་བ་འདི་གང༌། ཀ་བུམ་
གཉིས་ཀ་ཡིན་པས་ལྡོག་ཆོས་ཡིན། ཞེས་བྱ་བ་ཡིན་ནམ། ཀ་བུམ་གཉིས་ཀ་ཡོད་པ་ལྡོག་
ཆོས་ཡིན། ཞེས་བྱ་བ་ཡིན། དང་པོ་ནི་མི་རིགས་ཏེ། ཀ་བུམ་གཉིས་ཀ་ཡིན་པ་ནི་ཁྱེད་རང་
-391-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ། ༦༽
གིས་ལུགས་ལ་གཞི་མ་གྲུབ་པའི་ཕྱིར་རོ། །གཉིས་པ་ལྟར་ན་ཡང༌། དེ་རང་མིན་གྱིས་ལྡོག་
ཆོས་སུ་ཡང་མི་རིགས་ཏེ། ཀ་བུམ་ཡོད་པ་དེ་ནི་ཀ་བུམ་གཉིས་མེད་པ་མ་ཡིན་པའི་ཕྱིར་རོ། །
ཡིན་པ་དང་ཡོད་པ་ལས་གཞན་པའི་ཆོས་ནི་ཅུང་ཟད་ཀྱང་ཁས་མི་ལེན་པས་དེའི་ཕྱིར་དེ་སྙིང་པོ་
མེད་པ་ཁོ་ན་ཡིན་ནོ། །ཡོད་པ་ཁྱད་པར་ཅན་ཡིན་ནོ་ཞེས་སྨྲས་ཀྱང་འབྲེལ་མེད་པ་ཡིན་ཏེ། ཡོད་
པ་ཁྱད་པར་ཅན་ནི་མེད་པ་ཤིན་ཏུ་ཡང་མ་ཡིན་པའི་ཕྱིར་རོ། །ཀ་བུམ་གཉིས་ཡིན་པ་མི་སྲིད་དོ་
ཞེས་བྱ་བ་ཡང་རིགས་པ་མ་ཡིན་ཏེ། ཟན་ཟ་བ་དེ་ནི་ལྷས་སྦྱིན་དང་། མཆོད་སྦྱིན་གཉིས་ཀ་
ཡིན་ནོ་ཞེས་བྱ་བ་དང་། ད་ལྟ་བཤད་པའི་ལྷན་ཅིག་མི་གནས་འགལ་དེ་དག་ནི་ཚ་གྲང་གཉིས་
ཡིན་ནོ་ཞེས་བྱ་བ་དང༌། ད་ལྟ་བཤད་པའི་ཕན་ཚུན་སྤངས་འགལ་དེ་དག་རྟག་མི་རྟག་ཡིན་ནོ་
ཞེས་བྱ་བ་ལ་སོགས་པ་ཁྱེད་རང་ཡང་འདོད་པའི་ཕྱིར་རོ། །གཉིས་ཀ་ཡིན་པ་ཞེས་བྱ་བ་ནི་རྟེན་
གཅིག་ཉིད་གཉིས་ཀ་ཡིན་པའི་གཞི་མཐུན་གྱི་དབང་དུ་བྱས་པ་ཡིན་ནོ་ཞེ་ན། དེ་ལྟར་ནི་ཁོ་བོ་
ཅག་ཀྱང་འདོད་པས་དེའི་ཆ་ནི་མི་འགོག །གཉིས་པ་ཡོད་དེ། ཡིན་པ་དང་ཡོད་པ་ལས་གཞན་
པའི་ཆོས་འདོད་ན། ཀ་བུམ་གཉིས་ཀ་དེ་ཀ་བུམ་གཉིས་ཀ་དང་གཅིག་ཡིན་ནམ། ཐ་དད་ཡིན།
གཅིག་ཡིན་ན། ཀ་བུམ་གཉིས་ཀ་དེ། ཀ་བུམ་གཉིས་ཀ་ཡིན་པར་འགྱུར་ཏེ། ཀ་བུམ་གཉིས་
ཀ་དང་གཅིག་ཡིན་པའི་ཕྱིར། དཔེར་ན། སྔོན་པོ་དང་གཅིག་ཡིན་ན་སྔོན་པོ་ཡིན་པ་བཞིན་ནོ། །
ཐ་དད་ཡིན་ན་ཀ་བུམ་གཉིས་ཀ་དང༌། ཀ་བུམ་གཉིས་ཀ་གཉིས་སྒྲ་གཅིག་ཁོ་ན་ནས་བརྗོད
པ་དང༌། བློ་ལ་རྣམ་པ་གཅིག་ཁོ་ནས་འཆར་བ་མ་ཡིན་པར་འགྱུར་ཏེ། དེ་གཉིས་ཀ་ཐ་དད་
ཡིད་པའི་ཕྱིར། དཔེར་ན། སྔོན་པོ་དང༌། སེར་པོ་བཞིན་ནོ། །
གཞན་དུ་ཐ་དད་ཀྱི་སྒྲུབ་བྱེད་མི་སྲིད་པར་འགྱུར་ཏེ། སྒྲུབ་པོ་ཁྱད་པར་ཅན་གཅིག་ཁོ་
ནའི་ཡུལ་ཡིན་པས་ཀྱང༌། གཅིག་ཏུ་མི་གྲུབ་པའི་ཕྱིར་རོ། །ཁྱེད་རང་གིས་ཀྱང་གཅིག་གི་
མཚན་ཉིད་དེ་ལྟ་བུ་དང་ཐ་དད་པའི་མཚན་ཉིད་དུ་དངོས་མིང་ཐ་དད་ཀྱིས་སོ་སོར་གོ་ཆ་ཞེས་
-392-

མདོ་ལ་འཇུག་པའི་སྒོ་ལས། ཚད་མ་རིགས་པའི་སྣང་བ་བཞུགས།
ཁས་བླངས་པ་དང་ཡང་འགལ་བ་ཡིན་པས་འདི་ལ་སྙིང་པོ་མེད་དོ། །སྐྱོན་གསུམ་པ་ཡོད་དེ།
གང་ཕྱིར་དངོས་ཀུན་རང་བཞིན་གྱིས། །རང་རང་ངོ་བོ་ལ་གནས་ཕྱིར། །མཐུན་དངོས་གཞན་
གྱི་དངོས་དག་ལས། །ལྡོག་པ་ལ་ནི་བརྟེན་པ་ཅན། །ཞེས་པ་སྒྲ་སོགས་དངོས་པོ་ཀུན་གཞན་
དངོས་ལས་ལྡོག་གོ་ཞེས་བཤད་ཅིང་ཁས་བླངས་དང་འགལ་ཞིང་། གཞན་ཡང་ཁྱེད་རང་གིས་
ཀྱང་བྱེ་བྲག་གི་མཚན་ཉིད་ལྡོག་པ་གཉིས་ཚོགས་ཞེས་སྨྲས་ལ། དེ་ལ་ཀ་བུམ་གཉིས་ཀ་དེ་
ཉིད་དངོས་པོའི་བྱེ་བྲག་མ་ཡིན་པར་འགྱུར་ཏེ། སྤྱིར་དངོས་པོ་མ་ཡིན་པ་ལས་ལྡོག་པ་དང་།
བྱེ་བྲག་ཀ་བུམ་གཉིས་ཀ་མ་ཡིན་པ་ལས་ལྡོག་པའི་ལྡོག་པ་གཉིས་ཚོགས་མ་ཡིན་པའི་ཕྱིར་
ཏེ། ཀ་བུམ་གཉིས་ཀ་དེ་ཀ་བུམ་གཉིས་ཀ་མ་ཡིན་པ་ལས་ལྡོག་པ་མ་ཡིན་པའི་ཕྱིར་ཏེ། ཀ་
བུམ་གཉིས་ཀ་མ་ཡིན་པ་ཡིན་པའི་ཕྱིར་རོ། །ཕྱོགས་གཉིས་པ་ཡང་མི་འཐད་དེ། བརྟགས་
ན་མི་འཐད་པ་དང༌། རྒྱུ་མཚན་མཚུངས་པ་དང༌། ཁས་བླངས་འགལ་བའི་ཕྱིར་རོ། །བརྟགས་
ན་མི་འཐད་དེ། མཚན་ཉིད་ཅེས་བྱ་བ་འདི་གང༌། མཚན་ཉིད་ཡིན་པ་ལ་བྱེད་དམ། ཡོད་པ་ལ་
བྱེད། དང་པོ་ལྟར་ན་མི་འཐད་དེ། གང་སྒྲུབ་བྱེད་ཡང་དག་པ་ཡིན་པ་དེ། སྒྲུབ་བྱེད་ཡང་དག
མ་ཡིན་ན་ཧ་ཅང་ཐལ་བའི་ཕྱིར་དང༌། ཁྱབ་པ་དངོས་འགལ་ལ་བསྒྲིགས་པ་དག་ཀྱང་མི་
འཐད་པའི་ཕྱིར་དང༌། གང་མཚན་ཉིད་ཡིན་པ་དེ་ནི་མཚོན་བྱ་མ་ཡིན་ཞེས་བྱ་བ་ལ་སོགས་
པ་དུ་མ་དང་འགལ་བའི་ཕྱིར་རོ། ། །
གལ་ཏེ་དེ་དག་ནི་སྐྱོན་མེད་དེ། མཚན་ཉིད་ཡིན་ན་མཚོན་བྱ་མ་ཡིན་ཞེས་བྱ་བ་ཡིན་
པའི་ཕྱིར་རོ་ཞེ་ན། དེ་ཡང་སྙིང་པོ་མེད་དེ། མཚན་ཉིད་ཡིན་ན་ཡང་མཚན་ཉིད་མ་ཡིན་པར་
འགྱུར་ཏེ། མཚན་ཉིད་ཡིན་ན་ཞེས་བྱ་བ་འདི་ལ་མཚན་ཉིད་ཡོད་པའི་ཕྱིར་ཏེ། དོན་ལྡོག་ཆོས་
གསུམ་ཚང་བ་ཡིན་ན། ཞེས་བྱ་བ་འདི་དེའི་མཚན་ཉིད་ཡིན་པའི་ཕྱིར་རོ། །འདི་ལན་གྱིས་ཅུང་
ཟད་ཀྱང་བཟློག་པར་ནུས་པ་མ་ཡིན་ཏེ། ཚུལ་ཐམས་ཅད་ཁྱེད་རང་གིས་ཁས་བླངས་པའི་ཕྱིར་རོ། །
--393-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ོ་
གཞན་ཡང་མཚན་ཉིད་ཅེས་བྱ་བའི་ཚིག་འདིས་མཚན་ཉིད་ཡིན་པ་ཞིག་ཁོ་ན་བསྡུས་སམ།
མཚན་ཉིད་མ་ཡིན་པ་དག་ཀྱང་བསྡུས། དང་པོ་ལྟར་ན། མཚན་ཉིད་ཅེས་པའི་ཚིག་གིས་བརྗོད་
བྱ་འདི་ནི་མཚན་ཉིད་ཡིན་པར་འགྱུར་ཏེ། རྗོད་བྱེད་ཀྱི་ཚིག་འདི་བརྗོད་བྱ་མཚན་ཉིད་པ་ཞིག་ཁོ་
།གཞན་
ན་བསྡུས་ཤིང་ཚིག་འདི་དག་ཀྱང་ཚིག་དོན་མཐུན་ནམ་རྣམ་གཞག་ཡིན་པའི་ཕྱིར་རོ།
ཡང་སྔར་བཤད་པ་ལྟར་གཅིག་དང་ཐ་དད་བརྟགས་ན་ཡང་མི་འཐད་པ་ཁོ་ན་ཡིན་ནོ། །རྒྱུ་
མཚན་མཚུངས་ཏེ། འདི་ལྟར་བྱས་པ་ནི་སྒྲ་མི་རྟག་པར་སྒྲུབ་པའི་བསྒྲུབ་བྱའི་ཆོས་ལ་བདག་
གཅིག་ཏུ་མ་འབྲེལ་བར་འགྱུར་ཏེ། མི་རྟག་པ་ལ་བདག་གཅིག་ཏུ་འབྲེལ་བས་ནི་དེ་ལྟར་སྒྲུབ་
མི་ནུས། སྒྲུབ་བྱེད་གཞན་ཡང་མེད་པའི་ཕྱིར་ཏེ། དེའི་བསྒྲུབ་བྱའི་ཆོས་ནི་བསྒྲུབ་བྱའི་ཆོས་མ་
ཡིན་པའི་ཕྱིར་རོ། །གལ་ཏེ་དེ་བསྒྲུབ་བྱའི་ཆོས་གཞན་ཡོད་པ་མ་ཡིན་གྱི། མི་རྟག་པ་ཉིད་ཡིན་
པས་སྐྱོན་མེད་དོ་ཞེ་ན། དེ་ལྟ་ན། བ་ལང་གི་མཚན་ཉིད་ཅེས་བྱ་བ་གཞན་ཡོད་པ་མ་ཡིན་གྱི།
ནོག་སོགས་འདུས་པ་ལས་ཟེར་བས་དེ་ཉིད་མཚན་ཉིད་དུ་རིགས་སོ། །གཞན་ཡང་བྱས་པ་སྒྲ་
མི་རྟག་པར་སྒྲུབ་པ་རྟགས་སུ་འཇོག་པའི་ཤེས་བྱེད་ཀྱང་མེད་པར་འགྱུར་ཏེ། སྒྲུབ་པ་ཆོས་སུ་
བཞག་པའི་སྒོ་ནས་ཀྱང་མ་ཡིན། སྒྲུབ་པ་རྟགས་སུ་སྦྱར་བའི་སྒོ་ནས་ཀྱང་བཞག་པ་མ་ཡིན་
པའི་ཕྱིར་དང༌། རྒྱུ་མཚན་གཞན་ཡང་མེད་པའི་ཕྱིར་རོ། །གལ་ཏེ་བསྒྲུབ་བྱའི་ཆོས་མི་རྟག་པ་དེ་
ནི་སྒྲུབ་པ་ཡིན་ལ། དེ་སྒྲུབ་པའི་ཕྱིར་དེ་སྐད་བྱ་བས་སྐྱོན་མེད་དོ་ཞེ་ན། འོ་ན་བ་ལང་གི་ནོག་
སོགས་འདུས་པ་མཚན་ཉིད་ཡིན་པས་བ་གླང་གི་མཚན་ཉིད་ནི་མཚན་ཉིད་ཡིན་ནོ་ཞེས་
མཚུངས་པ་ཡིན་ནོ། །གཞན་ཡང་འགལ་ན། འགོག་པའི་རྣམ་གཞག་ཐམས་ཅད་ཞིག་པར་
འགྱུར་ཏེ། དངོས་འགལ་ཡིན་པ་ཡང་འགོག